CELEX: 31982L0017
Language: el
Date: 1981-12-21 00:00:00
Title: Οδηγία 82/17/EOK του Συμβουλίου της 21ης Δεκεμβρίου 1981 περί τροποποιήσεως, όσον αφορά των ειδική πριμοδότηση μετατροπής και τη χρησιμοποιούμενη νομισματική μονάδα, της οδηγίας 78/627/EOK περί του προγράμματος επιταχύνσεως της αναδιαρθρώσεως και μετατροπής της αμπελοκαλλιέργειας σέ ορισμένες μεσογειακές περιοχές της Γαλλίας

Avis juridique important

|

31982L0017

Οδηγία 82/17/EOK του Συμβουλίου της 21ης Δεκεμβρίου 1981 περί τροποποιήσεως, όσον αφορά των ειδική πριμοδότηση μετατροπής και τη χρησιμοποιούμενη νομισματική μονάδα, της οδηγίας 78/627/EOK περί του προγράμματος επιταχύνσεως της αναδιαρθρώσεως και μετατροπής της αμπελοκαλλιέργειας σέ ορισμένες μεσογειακές περιοχές της Γαλλίας  

Επίσημη Εφημερίδα αριθ. L 009 της 14/01/1982 σ. 0028 - 0028 Ισπανική ειδική έκδοση: Κεφάλαιο 03 τόμος 24 σ. 0171  Πορτογαλική ειδική έκδοση : Κεφάλαιο 03 τόμος 24 σ. 0171 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί τροποποιήσεως, όσον αφορά την ειδική πριμοδότηση μετατροπής και τη χρησιμοποιούμενη νομισματική μονάδα, της οδηγίας 78/627/ΕΟΚ περί του προγράμματος επιταχύνσεως της αναδιαρθρώσεως και μετατροπής της αμπελοκαλλιέργειας σε ορισμένες μεσογειακές περιοχές της Γαλλίας  (82/17/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 4 παράγραφος 1 της οδηγίας 78/627/ΕΟΚ (3) προβλέπει ότι η δαπάνη σχετικά με την ειδική πριμοδότηση μετατροπής είναι επιλέξιμη από το ΕΓΤΠΕ, Τμήμα Προσανατολισμού, υπό τον όρο ότι δεν υπερβαίνει τις 2 000 λογιστικές μονάδες ανά μετατρεπόμενο εκτάριο, και ότι μειώνεται κατ έτος, αρχής γενομένης από το τρίτο έτος, τουλάχιστον κατά 10 %·  ότι η ως άνω μείωση έχει προβλεφθεί με σκοπό την επιτάχυνση των εργασιών μετατροπής· ότι, εν τούτοις, συνεπεία της θεσπίσεως από το Συμβούλιο του κανονισμού (ΕΟΚ) αριθ. 456/80 του Συμβουλίου της 18ης Φεβρουαρίου 1980 περί χορηγήσεως πριμοδοτήσεων προσωρινής εγκαταλείψεως και οριστικής εγκαταλείψεως ορισμένων εκτάσεων φυτευμένων με αμπέλους, καθώς και πριμοδοτήσεων για παραίτηση αναφυτεύσεως (4), η μείωση αυτή κινδινεύει να έχει αποτελέσματα αντίθετα από τον επιδιωκόμενο σκοπό· ότι πράγματι ο ως άνω κανονισμός, ο οποίος προορίζεται να εφαρμοσθεί στις ζώνες που υπόκεινται στην οδηγία 78/627/ΕΟΚ μετά τη λήξη εφαρμογής της τελευταίας, προβλέπει τη χορήγηση πριμοδοτήσεως οριστικής εγκαταλείψεως της αμπελοκαλλιέργειας ύψους ίσου με αυτό της πριμοδοτήσεως μετατροπής που αναφέρεται ανωτέρω, το οποίο όμως δεν υπόκειται σε καμία μείωση προς το παρόν· ότι, κατά συνέπεια, οι αμπελουργικές εκμεταλλεύσεις θα μπορούσαν, από το τρίτο έτος, να θεωρηθούν ότι έχουν συμφέρον να περιμένουν τη λήξη της εφαρμογής της εν λόγω οδηγίας αντί να ζητήσουν την πριμοδότηση μετατροπής·  ότι, επί πλέον, συνεπεία της θεσπίσεως του ως άνω κανονισμού, πρέπει να χορηγηθούν, στις περιοχές που καλύπτονται από την οδηγία 78/627/ΕΟΚ, οι οποίες επλήγησαν τόσο σοβαρά από τα διαρθρωτικά πλεονάσματα της αγοράς επιτραπέζιου οίνου, ενισχύσεις τουλάχιστον το ίδιο πρόσφορες με εκείνες που προβλέπονται για τις άλλες περιοχές της Κοινότητος που παρουσιάζουν ανάλογα προβλήματα·  ότι τα ποσά που προβλέπονται στην οδηγία 78/627/ΕΟΚ πρέπει να εκφράζονται στη νομισματική μονάδα που χρησιμοποιείται σήμερα στην κοινή γεωργική πολιτική,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 78/627/ΕΟΚ τροποποιείται ως εξής:  1. Στο άρθρο 4 παράγραφος 1, η τρίτη περίπτωση αντικαθίσταται από το ακόλουθο κείμενο:  «- η δαπάνη για την ειδική πριμοδότηση μετατροπής που αναφέρεται στο άρθρο 3 παράγραφος 1 σημείο β τέταρτη περίπτωση, εφ όσον δεν υπερβαίνει τις 2 418 ECU (Γ) ανά μετατρεπόμενο εκτάριο,».  2. Τα ποσά που προβλέπονται από τις ακόλουθες διατάξεις εκφράζονται ως εξής:  α) άρθρο 4 παράγραφος 1 πρώτη περίπτωση:  3 143 ECU (Γ) αντί 2 600 λογιστικές μονάδες·  β) άρθρο 4 παράγραφος 2 δεύτερο εδάφιο:  2 418 ECU (Γ) αντί 2 000 λογιστικές μονάδες·  γ) άρθρο 5 παράγραφος 2:  105 εκατομμύρια ECU αντί 105 εκατομμύρια λογιστικές μονάδες.  Άρθρο 2  Η παρούσα οδηγία απευθύνεται στη Γαλλική Δημοκρατία.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. C 246 της 26. 9. 1981, σ. 2.  (2) Γνώμη που διατυπώθηκε στις 18 Δεκεμβρίου 1981 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. L 206 της 29. 7. 1978, σ. 1.  (4) ΕΕ αριθ. L 57 της 29. 2. 1980, σ. 16.